(Finnmark Dagblad) Da Carl Balto fra Lakselv så at det snødde mandag morgen og at andre har lagt ut bilder av snø på Facebook, måtte han finne på noe originalt.

– Jeg kunne jo ikke gjøre likedan som alle andre. Og snøfreseren sto sånn høvelig tilgjengelig.

Ivrig snørydder

Dermed vrengte han av seg T-skjorten og dro ut å freste snøen av plenen.

– Man må jo være rask med å få tatt snøen før den smelter, humrer han.

Det hele ble filmet og lagt ut på Facebook. Videoen som du kan se øverst i saken deles som en farsott på sosiale medier.

Også på vinteren

Ivrig snørydder er han også på vinteren, ifølge han selv.

– Da må man ut i full fart før den blåser bort eller tiner.

– Hvordan var det å være ute med bar overkropp i dag?

– Det var helt fint uten skjorte. Det var bare behagelig i snøføyken.

LES OGSÅ: Og så kom snøen og kulda...

LES OGSÅ: Se, snøstorm midt i juni